Tickets to My Downfall
Tickets to My Downfall – penktasis amerikiečių muzikanto Machine Gun Kelly studijinis albumas, išleistas 2020 m. rugsėjo 25 d. Šiame įraše atlikėjas iškeitė seniau sau įprastą hiphopo skambesį į gitarų vedamą pop punk garsą, taip pat pradėjo dirbti su būgnininku ir prodiuseriu Travis Barker. Jam pristatyti išleisti trys singlai: „Bloody Valentine“, „Concert for Aliens“ ir „My Ex's Best Friend“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 126 tūkstančiai kopijų ir įrašas debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. 2021 m. rugsėjo mėnesio duomenimis, JAV parduota per milijoną kopijų ir albumas tapęs platininiu.